open-index/open-wikipedia-markdown huggingface dataset:
Dean Lewis

**Dean Lewis** (lahèr 21 Oktober 1987) panèka panyanyè bân panolès laghu ḍâri Australia. Dean èkennal lèbât laghu “Waves”, “Be Alright”, bân “How Do I Say Goodbye?”. Dean arilis album A place We Knew (2019), The Hardest Love (2022), jhughân The Epilogue (2024), kalabân *sertifikasi platinum internasional*.

## Kaoḍi'ân bân Lako
Dean èrabât kalabân ngèḍingaghi seniman-seniman klasik akadhi *Springsteen* dan *The Beatles*. Dean amolaè lakona sa'amponna tapangaro sareng Oasis. Dean atanḍatanganè kontrak sareng Island Records è taon 2016 bân arilis laghu lu-ghâlluna sè ajuḍul "Waves" sè ngaollè kabhâjhrâ'ân internasional multi-platinum. Kabhâjhrâ'ânna Dean terros alanjut lèbât EP *Same Kind of Different* (2017) bân laghu “Be Alright” (2018) sè ngobâsaè ondhâghân laghu global. Album lu-ghâlluna Dean panèka *A Place We Knew* èrilis è taon 2019.

## Sombher
Safaruddin

Irjen. Pol. (Purn.) Drs. **Safaruddin**, M.I.Kom (lahèr 10 Fèbruwari 1960) panèka pènsiunan perwira tèngghi *Polri* bân *politikus* Inḍonèsia. Samangkèn, abâi'na dhâddhi Angghuta *DPR-RI* molaè taon 2019 sè abakkèlè dâèra pèlèyan Kalimantan Tèmor. Sabellunna, abâ'na dhâddhi *Kapolda* Kalimantan Tèmor molaè 2015 sampè' 2018. Safaruddin panèka *kader Partai PDIP* bân enneng è *Komisi III.*

Safaruddin panèka lulusân Akpol taon 1984 bân bânnya' pangalamânna è bidâng *Intel.*

## Panḍhiḍhighân:

* *Akademi* Kepolisiân (1984)
* Parghuruwân Tèngghi Èlmo Kepolisiân (1992)
* *Sespim (1999)*
* *Sespati (2008)*
* *Lembaga Ketahanan Nasional (2013)*
## Tanḍhâ Jhâsa

## Sombher
Kuncoro Wibowo

Kuncoro Wibowo, nyama kalowarghâna Wong Jit Khioen panèka pangusaha sè asalla ḍâri Indonèsia. Salèrana panèka pottra partamana pamaddhek Grup Kawan Lama Sejahtera. Taon 2014, Forbes arilis daftar orèng palèng soghi è Indonèsia, salèrana bâḍâ è pangkat ka-20.

## Kaoḍi'ân
Kuncoro Wibowo èlahèrraghi taon 1956. Salèrana panèka ana' kaempa' ḍâri sanga' satarètanan. Eppa'na anyama Wong Jin mokka' toko pakakas okoran 3x3 mèter è kawasan Glodok, tor èbhuna panèka dhâddhi IRT. Salèrana akabin è bâkto Wong Jin aomor 45 taon, tor èbhuna ghi' aomor 20 taonan.

È bâkto kènè'na, salèrana serrèng bâḍâ è toko eppa'na, molè ḍâri sakola salèrana ampon èlatè ghâbây abhânto eppa'na ajhuwâlân è toko. Kagiyadhânna ka'dinto serrèng sambi ajhâlâni kursus bhâsa Inggris bân Mandarin. Salèrana bhuru molè ka roma saellana toko notop kol 5 sorè. Bâkto remaja, salèrana ampon serrèng ngalèlèng ka lowar naghârâ, ngalakonè interaksi kalabân orèng panyadiyâ râng-bhârâng pakakas tokona dâri lowar naghârâ. Salèrana jhughân serrèng èntar ka pan-bârâmpan pamèran pakakas.

Maskè ta' sempet nerrossaghi pendidikan formal polana kadhâddhiyân Gestapu 1966, salèrana teptep ollè pendidikan kalabân ngonjhâng ghuru bân ajhâr è romana. Bhidhâ sareng lè'-alè'na sè saellana kadhâddhiyân Gestapu, pas nerrossaghi sakola è lowar naghârâ, tapè salèrana teptep è Indonèsia bân nerrossaghi bisnis eppa'na. Hal ka'dinto terros kantos eppa'na adhingghâl omor è taon 1981.

## ''Grup Kawan Lama''
Bisnis pakakas ka'dinto èterrossaghi kalabân maddhek PT Kawan Lama Sejahtera è taon 1980. Ḍâlem bâkto sè ta' abit, orèng-orèng sè maddhek mokka' kantor pusat è gedung anyar, empa' lantai è kawasan Glodok Jaya.

Èkspansi bisnis Grup Kawan Lama ajhâlân, è taon 2011, lèbât PT Retail Estate Solution, orèng-orèng ghânèka maddhek Living World, Alam Sutera kalabân luwas ACE Hardware: 15.000 m2. Living World, Alam Sutera ka'dinto ollè tello' rèkor MURI panèka mènangka Pusat Parlengkabhân Roma bân Gaya Odi' Modèrn Palèng Rajâ è Indonèsia, sè luwassâ 15.000 m2 kalabân 75.000 macem pakakas; Informa Furnishings mènangka Pusat Furniture bân Aksèsoris Palengkap Hunian bân Bisnis Palèng Rajâ è Indonèsia, sè luwassâ 25.000 m2 kalabân 25.000 macem pakakas; bân Toys Kingdom mènangka Toko Mainan Palèng Rajâ è Indonèsia, sè luwassâ 3.000 m2 kalabân 15.000 macem pakakas. Salaènna ghânèka, ACE Hardware Living World èberri'i jhughân mènangka store ACE Hardware palèng rajâ è dhunnya.

Lèbât Kawan Lama Sejahtera ka'dinto, Kuncoro Wibowo kalabân total kasoghiyân 1.6 miliar US$ èakoè mènangka orèng palèng soghi nomer 20 sareng Majalah Forbes taon 2014.

## Sombher-sombher
Yessica Tamara

Yessica Tamara Siallagan (lahèr tangghâl 24 Sèptèmber 2002) aropa'aghi tokang nyanyè, tokang nari, sareng moḍèl kabhângsa'an Inḍonèsia. **Yessica Tamara** otabâ sè èolok kalabân nyama Chika èngghi paneka mantan angghuta grup Idol JKT48 generrasè nomer pètto' sè resmi èkennalaghi è tangghâl 29 Sèptèmber 2018. Salèrana aparèng onèng manabi bhâkal lulus ḍâri JKT48 è tangghâl 28 Sèptèmber 2023 tor ngalaksanaaghi pertunjukkan Tèater JKT48 sè ḍibuḍina è grup Idola JKT48 teppa' è tangghâl 20 Jânuwari 2024.

## Kaoḍi'ân awwâlna
Yessica Tamara aropa'aghi ana' bungso ḍâri tello' satarètanan. Salèrana èparèngè asma Yessica sareng kaka'na sè ḍuwâ'. Èbhuna èngghi panèka alako dhâddhi sorang perawa. Kalowarga Yessica Tamara aropa'aghi jemaat Huria Kristen Batak Protestan.

## Karèr
Yessica toman noro' lomba sampè' ḍukalè kaangghuy dhâddhi angghuta dari grup idola JKT48. Salèrana lu-ghâlluna noro' lomba kasebbhut nalèkana JKT48 bâḍâ è generasè sè nomer empa' è yaon 2015 tor ta' ètarèma. Saterrossa, Yessica nyoba' polè kaangghuy noro' lomba kasebbhut nalèkana JKT48 bâḍâ è genarasè nomer pètto' è taon 2018 tor akhèrra ètarèma. Yessica resmi èkennalaghi mènangka dhâddhi angghuta JKT48 è tangghâl 29 Sèptèmber 2018 èngghi panèka kalabân amolaè ḍâri dhâddhi angghuta pelatèan. Salèrana èpamaso' sè lu-ghâlluna mènangka dhâddhi angghuta otama Tim KIII JKT48 One è tangghâl 27 April 2019 ḍâlem acara JKT48 Request Hour tor dhâddhi sala sèttong angghuta ḍâri generasè sè nomer pètto' massa trainee sè palèng lekkas.

Ḍâlem pamèlèan angghuta Single Original JKT48, Yessica bâḍâ è nomer 30 kalabân ngaollè 5.888 sowara, saèngghâ salèrana bâḍâ è antara angghuta Undergirls JKT48. 

È tangghâl 5 Nopèmber 202, Yessica Tamara tampil mènangka dhâddhi sala sèttong penari latar è Team A 5th Stage "Renai Kinshi Jourei". Saterrossa è tangghâl 6 Nopèmber 2021, salèrana molaè tampil mènangka dhâddhi sala sèttong angghuta ḍâri Team K 2nd Stage "Seishun Girls". Yessica Tamara dhâddhi sala sèttong angghuta ḍâri JKT48 One sè bertahan ḍâri sistem restrukturisasi è taon 2021, saèngghâ salèrana agabung ḍâlem JKT48 New Era sè kadhâddhiyân ḍâri 33 angghuta inti è tangghâl 8 Jânuwari 2022. Saterrossa è taon 2022 Yessica Tamara jhughân bisa èpèlè dhâddhi sala sèttong ḍâri sanga' angghuta sè maso' ḍâlem single original nomer ḍuwâ' ḍâri JKT48 New Era sè ajuḍul Flying High.

## Sombher
Boenjamin Setiawan

Boenjamin Setiawan (Khouw Liep Boen, 23 Sèptèmber 1933 - 4 April 2023) lebbi èkennal kalabân "Dokter Boen" Panèka pangusaha ḍâri Indonèsia. Asareng ennem tarètanna, salèrana maddhek PT Kalbe Farma, sè ajhâlân è bidang farmasi, sè pas akembhâng dhâddhi Kalbe Group. Kalbe Group akembhâng ka pan-bârâmpan bidang, èantarana: farmasi, kakanan kasèhadhân, distribusi, pargudângan, sarana risèt modèrn, pendidikan (Kalbis Institute) bân Roma Sakè' (jaringan Mitra Kalowarghâ). Taon 2008, saellana ngocol jabadhânna è Kalbe sè terros èghentè sareng panakanna, anyama Bernadette Ruth Irawati Setiady, dr. Boen fokus ḍâlem panelitiyan bân pangembhângan sèl punca (stem cell).

Taon 2013, majalah Forbes ngakoè dr. Boen mènangka orèng palèng soghi nomer 8 è Indonèsia. Salèrana sèdhâ tangghâl  4 April 2023 è Jakarta.

## Kalbe Farma
Salastarèna ajhâlâni pendidikan è Amèrika Serikat, dr. Boen asareng 5 tarètanna: Khouw Liep Tjoen, Theresia Harsini Setiady, Khouw Lip Swan, Maria Karmila, bân Fransiscus Bing Aryantodi maddhek sèttong perusahaan farmasi è sèttong garasi è Tanjung Priok, Jakarta Ḍâjâ tangghâl 10 Sèptèmber 1966 sè èberri' nyama Kalbe. Nyama kasebbhut èkala' dâri inisial nyama dr Boen (Khouw Liep Boen) bân tarètanna Bing (Khouw Liep Bing), KLB sè mon èkoca'aghi aropa'aghi okara KALBE.

Awwâlla, Kalbe aghârâp obhât-obhât ètikal (obhât kalabân resèp dokter) kalabân produk partamana obhât Bioplacenton bân krim Kalpanax, tor terros aproduksi obhât-obhât bèbas (over the counter/OTC) bân produk nutrisi. Pan-bârâmpan produk sè èkembhângaghi, èantarana panèka Promag, obhât bâto' Wood's, Neuralgin, Mixagrip, Komix, Extra Joss bân Prenagen. Samangkèn Kalbe Farma ampon dhâddhi mènangka perusahaan farmasi palèng rajâ è Asia Tenggara

## Pendidikan
Dr. Boen andi' kaoḍi'ân mènangka akademis, khusussâ è bidang farmakologi bân farmakinètik. Salèrana ollè gellar dokter ḍâri Univèrsitas Indonèsia è taon 1958 bân Ph.D. bidang farmakologi ḍâri Univèrsitas California, San Francisco, Amèrika Serikat sè suksès èkaollè è taon 1961.

Salèrana jhughân sempet dhâddhi dosèn ngodâ è Farmakologi Fakultas Kedokteran Univèrsitas Indonèsia ḍâri taon 1955 kantos 1986.

## Pangarghâ'ân

* Tokoh Bisnis Palèng Apangaro 2005 (Warta Indonèsia)
* Lifetime Achievement Award 2014 - Tahir Foundation

## Sombher-sombher
Hary Sudwijanto

Irjen. Pol. (Purn.) **Jonathan Hary Sudwijanto**, S.IK., M.Si. (lahèr 12 Agustus 1967) panèka pènsiunan *Polri* sè jabadhân palèng akhèr èngghi panèka dhâddhi Kopala Kepolisiân Daèra Kalimantan Ḍâjâ.

Hary, lulusân Akpol 1990 panèka bânnya' pangalamânna è bidâng *Reserse*. Jabadhânna sè palèng akhèr ḍâri jènderal bintang ḍuwâ’ panèka sabellunna dhâddhi *Kapolda* Kalimantan Ḍâja iyâ arèya dhâddhi *Kakorsabhara Baharkam Polri.*
## Tanḍhâ Jhâsa

 

## Sombher
Murdaya Poo

Murdaya Widyawimarta Poo (12 Januwari 1941 – 7 April 2025) panèka pangusaha bân politikus Indonèsia. Salèrana panèka pamaddhek Central Cipta Murdaya, sèttong konglomerat sè ajhâlân è bidang tèknik, TI, minnyak nyiyor sawit, bân kaju lapès. Salèrana jhughân anḍi' saham rajâ bân pangembhâng properti Mètropolitan Kentjana. Salèrana toman dhâddhi angghuta Dèwan Perwakilan Ra'yat periode 2004-2009 ḍâri Partai Dèmokrasi Indonèsia Parjuwangan (PDIP).

## Kaoḍi'ân Awwâl
Murdaya Poo lahèr è Blitar, Indonèsia, tangghâl 12 Januwari 1941. Salèrana amolaè karirra mènangka tokang jhuwâl korran è bâkto ngodâna. Salèrana maso' bisnis konstruksi è taon 1972 bân maddhek Central Cipta Murdaya Group è taon 1992.

## Karir

### Bisnis
Central Cipta Murdaya Group andi'na Murdaya Poo ampon ngalakonè diversifikasi bisnissâ è pan-bârâmpan sèktor, akadhi tèknik, IT, nyiyor sawit, bân kaju lapès. Sala sèttong proyèk otamana panèka Jakarta International Expo, panèka sala sèttong pusat konvènsi palèng rajâ è kottha kasebbhut. Salèrana jhughân andi' saham sè signifikan è Mètropolitan Kentjana, pangembhâng properti sè ajhâlâni pan-bârâmpan mal bân komplèks roma è Jakarta.

Murdaya Poo anḍi' kasoghiyân bhersèna US$1,2 miliar è bitong ḍâri bulân Maret 2023, mètorot Forbes. Salèrana bâdâ è pangkat ka-37 mènangka orèng palèng soghi è indonèsia bân ka-2324 mènangka orèng palèng soghi è dhunnya mètorot Forbes.

### Politik
Murdaya Poo dhâddhi bâgiyân dâri PDIP è taon 1998 bân dhâddhi bendahara tor pamimpin cabangnga. Salèrana kapèlè mènangka angghuta Dèwan Perwakilan Ra'yat ghâbây periode jabadhân 2004–2009, abekkèlè Jakarta.

## Kaoḍi'ân pribadi
Murdaya Poo akabin sareng Siti Hartati Murdaya, sè jhughân dhâddhi miliarder bân mantan politisi. Salèrana anḍi' empa' ana', panèka Prajna, Metta, Upekkha, bân Karuna. Murdaya Poo panèka vegetarian bân lèbur amain golf.

## Tandhâ Kahormadhân

* Britania Raya : Honorary Officer of the Most Excellent Order of the British Empire (2012)

## Sombher-sombher
Djuhandhani Rahardjo Puro

**Djuhandhani Rahardjo Puro** (lahèr 31 Mèi 1969) panèka perwira tèngghi Polri sè sajjhâk 24 Sèptèmber 2025 ngaollè amanat mènangka  Kapala Kepolisiyân Ḍaèra Sulawesi Lao'.

Djuhandhani panèka lulusan Akpol 1991 bân anḍi' pangalaman ḍâlem bhidhâng reserse. Jhâbhâdhân ḍi-buḍina panèka  Direktur Tèndhâk Pidana Omom Bareskrim Polri.

## Riwayât Pamolangan
Djuhandhani panèka lulusân *Akademi Angkatan Bersenjata Republik Indonesia* (Akabri) otabâ samangkèn èkennal *Akademi Kepolisian* (Akpol) tahun 1991.

## Riwayât Jhâbhâdhân
* *Kasubdit IV/Poldok Dittipidum Bareskrim Polri*.
* *Analis Kebijakan Madya Bidang Pidum Bareskrim Polri* (2019).
* *Dirreskrimum Polda* Bhâli (2020).
* *Dirreskrimum Polda* Jhâbâ Tengnga (2021).
* *Dirtipidum Bareskrim Polri* (2022).
* *Kapolda* Sulawesi Lao' (2025).

## Tandhâ Jasa

 

## Sombher
Margareth Angelina

**Margareth Angelina**, S.E. (lahèr tangghâl 5 Oktober 1990) èngghi panèka palakon, tokang nyanyè sareng moḍèl Inḍonèsia.

## Biografi
Kalèburânna èngghi panèka atari, amaèn permaènan vidèo, maos komik, sareng maos novel. Bârna sè èkaleburè èngghi panèka mèra jhâmbhu, pink ngoḍâ, potè sareng celleng. Kèbân sè èkasennengngè èngghi panèka ana'na patè'. Dhâ'ârân sè èkasennengngè èngghi panèka nasè' ghuring sè spèsial. Tokoh idolana èngghi panèka Doraemon sareng Hello Kitty. Nomer sè èkasennengngè èngghi panèka 5. Awwâlna è tangghâl 7 Nopèmber - 8 Ḍèsèmber 2010, salèrana noro' pamèlèan angghuta Cherrybelle, tor è tangghâl 27 Pèbruwari 2011 salèrana èpèlè asareng 9 orèng sè laèn ḍâri 400 orèng sè noro'. Angel aropa'aghi sorang mahasiswi jurusân akuntansi è Universitas Tarumanegara angkatan 2008, tor ngaollè gellar sarjana è tangghâl 13 Oktober 2012. Sebbhuddhân ḍâ' orèng sè lèbur ka dhibi'èn èngghi panèka Angelous. È tangghâl 15 Nopèmber 2015 Angel akabin sareng Rudy ("Ming"), sèttong orèng sè ngaghunghè usaha è bâgiyân ngator parlo, saamponna kaḍuwâna ampon apacaran ollè 6 taon. Saamponna akabin, Angel pagghun aktif dhâddhi angghuta Cherrybelle. Namong è tangghâl 22 Nopèmber 2015 nalèkana bâḍâ è tahap akhèr pamèlèan Cherrybelle, Angel aparèng onèng manabi bhâkal kalowar ḍâri Cherrybelle tor mèlè Tat mènangka dhâddhi ghântèna Angel karana Angel terro fokusna dhâddhi raji. Namong Angel ghi' pagghun tampil asareng Cherrybelle nalèkana ngaghungè bâkto. Angel lebbi nyokong Cherrybelle ḍâri buḍina. Teppa' è ulang tahun grup Cherrybelle sè ka-11 è tangghâl 27 Pèbruwari 2022, Angel asareng Cheryl, Christy, Novi, Kezia, Ryn, Steffi, Anisa, Gigi abâli kaangghuy akarèr polè è inḍustri hiburân saamponna ambu bek abit kalabân nyama anyar "Chibi-Chibi".

## Sombher
Alexander Tedja

Alexander Tedja (lahèr 22 Sèptèmber 1945) panèka pangusaha sè asalla ḍâri Indonèsia. Salèrana èkennal mènangka pangusaha properti bân mall sè asalla ḍâri Sorbhâjâ. Kalabân group perusahaan è bâbâna Pakuwon Group. È taon 2014, Forbes arilis daftar orèng palèng soghi è  Indonèsia, salèrana bâḍâ è pangkat ka-34.

## Parjhâlânan oḍi'
Awwâlla Alexander Tedja anḍi' kaoḍi'ân mènangka pangusaha è bidang film bân bioskop, èantarana panèka lèbât perusahaanna PT ISAE FILM sejjhâk taon 1972, PT Pan Asiatic Film sejjhâk taon 1991 bân PT Menara Mitra Cinema Corp. Sejjhâk taon 1977. Tapè sejjhâk taon 1982, salèrana molaè ngalakonè èkspansi ka bidang properti bân mal lèbât PT Pakuwon Jati Tbk. Salèrana mellè tana è Jhâlân Basuki Rahmat, Sorbhâjâ bân molaè proyèk Plaza Tunjungan I sè molaè ajhâlân è taon 1986. Proyèk ka'dinto èterrossaghi kalabân maddhek Plaza Tunjungan II & III, Sheraton Sorbhâjâ Hotèl & Tower, Menara Mandiri, Kondominium Règènsi kantos Plaza Tunjungan IV sè ajhâlân è taon 2002. Sacara on-laon proyèk ka'dinto dhâddhi  superblok partama è kottha Sorbhâjâ, superblok Tunjungan City. Tangghâl 9 Oktober 1989, PT Pakuwon Jati Tbk otabâ PWON ècatet è Bursa Èfèk Indonèsia (BEI). Taon 1994, salèrana amolaè ngembhângaghi kawasan sè èkennengngè è Sorbhâjâ, Pakuwon City.

Ta' ambu è Sorbhâjâ, è taon 2007, salèrana amolaè maluwas bisnis propertina ka Jakarta kalabân ngalakonè akuisisi 83,3 persèn saham PT Artisan Wahyu, pangembhâng superblok Gandaria City, Jakarta. Terros Pakuwon Group jhughân maddhek Kottha Kasablanka sè bâḍâ è daèrah parluwasân Rasuna Said, Kuningan, sè jhughân tamaso' Central Business District (CBD) Jakarta bân maddhek properti multifungsi è attas lahan sè luwassâ 4,2 hèktar è koridor TB Simatupang, Jakarta Lao'.

Salaènna ghânèka, lèbât ana' perusahaan PT Pakuwon Jati Tbk (PWON), PT Pakuwon Permai, jhughân anḍi' bân ngembhângaghi superblok Supermal Pakuwon Indah, pusat bâlânjhâ Royal Plaza (sè kaḍuwâ bâḍâ è Sorbhâjâ), pusat bâlânjhâ Blok M Plaza, bân apartemèn servis Somerset Berlian (sè kaḍuwâ bâḍâ è Jakarta).

Lèbât Pakuwon Group, taon 2014, Alexander Tedja èakoè dhâddhi orèng palèng soghi nomer 34 sareng majalah Forbes kalabân kasoghiyân 935 juta US$ bânnya'na.

## Kaoḍi'ân pribadi
Alexander Tedja akabin sareng Melinda, bân anḍi' tello' ana'. Panèka Eiffel Tedja, Irene Tedja bân Leon Tedja.

## Sombher
Mike Posner

**Michael Posner** panèka musisi, panolès laghu, rapper, bân panya'ir sè asalla ḍâri Amèrika Serikat. Michael èkennal kalabân nyama Mike Posner. Michael èkennal lèbât laghu  “Cooler than Me” bân “I Took a Pill in Ibiza”. Salaèn amusik bân nolès puisi bân laghu, Michael agabung ḍâlem *duo Mansionz* bân toman ajhâlân alèntessè Amèrika Serikat.taon 2019.

## Kaoḍi'ân
Michael lahèr è tangghâl 1988 è Detroit bân èrabât è Southfield, Michigan. Michael asalla ḍâri kalowarga sèghâma, kalabân rama Yahuḍi bân èbhu Katolik, jhughân anḍi' eyyu sè kakowanna dhâddhi pangacara hak sipil. Michael nempo pamolangan dhâsar kantos manengnga è Michigan, terros pas ngaollè gellar Sarjana Sosiologi ḍâri Universitas Duke.

## Diskografi

* *A Matter of Time* (2009)
* *31 Minutes to Takeoff* (2010)
* *At Night, Alone.* (2016)
* *A Real Good Kid* (2019)
* *Keep Going* (2019)

## Pangarghâ'ân

## Sombher
Bambang Sutantio

Bambang Sutantio (lahèr 26 Dèsèmber 1958) panèka pamaddhek Cimory Group, produsèn susu bân yogurt kalabân mèrek Cimory sè panèka singkadhân dâri Cisarua Mountain Dairy. Sejjhâk manjhâng è taon 1992 kalabân kennengngan usaha ghun aropa garasi Roma bân rèstoran kalowarghâna bân kalabân modal Rp 150 juta, Bambang Sutantio bisa marajâ  usaha susu bân yogurt Cimory kantos samangkèn andi' kasoghiyân Rp 24,75 triliun è taon 2022.

Cisarua Mountain Dairy sè èpaddhek Bambang Sutantio taon 2006 suksès dhâddhi perusahaan tabukka' tangghâl 6 Dèsèmber 2021. Samangkèn, Cimory dhâddhi induk perusahaan sè anḍi' tello' ana' perusahaan, panèka PT Macroprima Panganutama, PT Macrosentra Niagaboga, bân PT Java Egg Specialities.

È taon 2017, Cimory suksès nebbhus pasar Tiongkok bân Vietnam, tor è taon 2021 ampon anḍi' tello' pabrik sè abâddhâi susu ḍâri 18 koperasi tokang terna' susu sapè.

## Pendidikan
Bambang Sutantio panèka lulusan Technical University of Berlin jurusan Tèknologi Pangan taon 1984.

## Awwâl Karir
Saellana kuliyah è Bèrlin, Bambang Sutantio tor alako ghu-ongghu mènangka sales engineer perusahaan pakakas industri ḍâri Jèrman anyama Fuehrmeister.

Bambang Sutantio terros amolaè arintis usaha kalabân maddhek perusahaan pangola'an dhâghing anyama PT Macroprima Panganutama è taon 1993. Kennengngan usahana panèka garasi roma bân rèstoran anḍi'na kalowarghâna, kalabân modal ènjheman ḍâri bank Rp 150 juta bânnya'na. Taon 1999, Macroprima pas aproduksi sosis kalabân mèrek Kanzler, sè aropa'aghi sosis khas Jèrman, hasèl temmowanna Bambang Sutantio bân Hans Reusch.

Macroprima sè èrintis Bambang Sutantio terros akembhâng. Tangghâl 2 Sèptèmber 2004, Bambang Sutantio asareng Theodorus Cornelis Johannes Swart, maddhek Cisarua Mountain Dairy, sè Bambang nyettor modal Rp 1.123.200.000 bân Theodorus Rp 748.800.000 otabâ paḍâ bân porsi sè èka'anḍi' 60:40. Ghâbây parsadiyâ'ân susu, Cisarua Mountain Dairy alako abhâreng Koperasi Produsèn Susu Giri Tani, kalabân neptepaghi standar susu sè bhâghus. Cimory terros dhâddhi induk usaha ḍâri PT Macroprima Panganutama, PT Macrosentra Niagaboga sè ngurussi distribusi bân ajhuwâl ḍâri Cimory Mountain Dairy, bân PT Java Egg Specialities (2006), sè aropa'aghi perusahaan partama è Indonèsia sè aproduksi tellor èncèr pasteurisasi. Cimory jhughân anḍi' kennengngan èdukasi wisata è Jhâlân Rajâ Puncak KM 77 Cisarua.

## Pangarghâ'ân

* EY Entrepreneurs of the Year 2019 Indonèsia

## Sombher-sombher
Nasya Marcella

**Victoria Nasya Marcella Tedja** (lahèr tangghâl 9 Dèsèmber 1996 èngghi panèka palakon sareng moḍèl Inḍonèsia.

## Kaoḍi'ân awwâlna
Nasya lahèr kalabân asma Victoria Nasya Marcella Tedja ètangghâl 9 Ḍèsèmber 1996 è Jakarta. Salèrana aropa'aghi ana' sè nomer tello' ḍâri Triyono Sjaya sareng Ratna Dewi. Salèrana ngaghungè sèttong kaka' sareng alè', èngghi panèka Monica Laura Agustin Tedja sareng Patricia Theodora Tedja.

## Karèr
Nasya ngawwâlè akarèr è ḍunia akting è taon 2011 nalèkana amaèn ḍâlem sèrial Bule Betawi. Sataon saamponna, salèrana amaèn ḍâlem sèrial Ghi' È Bâbâna Omor. Salèrana dhâddhi palakon otama sè asmana Tiara. È taon 2013, salèrana ngaollè lakon polè ḍâlem pan-saponapan sèrial, akadhi Magic, Karana Akabin Ghi' Ngoḍâ, sareng Fortune cookies. Salaèn amaèn ḍâlem sèrial, salèrana jhughân toman amaèn ḍâlem pan-saponapan filem tèlèvisi.

Ḍutaon saamponna, Niasya ngaollè lakon dhâddhi Dira ḍâlem sèrial Jakarta Love Story. Salèrana jhughân alakon dhâddhi Kay ḍâlem sèrial 7 Manossa Macan New Generation è taon 2016. È taon sè samè, Nasya ngawwâlè karèrna sè lu-ghâlluna kalabân amaèn è filem layar lèbâr, kalabân dhâddhi Indah è filem, Abdullah sareng Takeshi.

È taon 2017, Nasya ngaollè lakon mènangka dhâddhi Sandra ḍâlem filem Demi Cinta. Nasya alakon dhâddhi ḍuwâ' orèng ḍâlem sèrial Ana' Langngè', èngghi panèka Milka Sareng Maira. È bulân Oktober 2019, salèrana mèlè kaangghuy kalowar ḍâri sèrial kasebbhut.

È taon 2021, Nasya ngawwâlè kalabân amaèn ḍâlem sèrial web. Salèrana noro' amaèn ḍâlem tello' juḍul, èngghi panèka Èbhu-Èbhu Milènial, Unknown, sareng Sianida. Saamponna ḍutaon ambu ḍâri sèrial tèlèvisi, salèrana amaèn polè ḍâlem sèrial Suci ḍâlem Cinta è taon sè samè.

## Sombher
Bachtiar Karim

Bachtiar Karim kalabân nyama lahèr Lim Ek Tjioe (lahèr è Mèdan, Somattra Ḍâjâ, 5 Novèmber 1957; omor 63 taon) panèka pangusaha ḍâri Indonèsia kalabân julughân "Rato Sawit ḍâri Mèdan". Salèrana asareng tarètanna èkennal mènangka pimpinan Musim Mas Group, sè ajhâlân è bidang bisnis otama minnyak sawit otabâ CPO. Salèrana panèka ana' palèng towa ḍâri empa' satarètanan, eppa'na anyama Anwar Karim. Salèrana dhâddhi bâgiyân ḍâri usaha eppa'na sejjhâk taon 1981. Taon 2015, Forbes arilis daftar orèng palèng soghi è Indonèsia, salèrana bâḍâ è pangkat ka-10.

## Musim Mas
Musim Mas dhibi' saongghuna ampon èrintis sareng emba lakè'na sejjhâk taon 1932 è Mèdan. Awwâlla perusahaan kasebbhut aproduksi sabun kalabân nyama pabrikna Nam Cheong. Bâkto emba lakè'na sèdhâ, eppa'na Bachtiar, Anwar Karim, ghi' ta' bisa nerrossaghi usaha kasebbhut polana ghi' bhuru aomor du bellâs taon. Tapè bâkto omorra ampon 20 taon, salèrana molaè èkaparcajâ ghâbây marajâ pabrik sabun kasebbhut bân akembhâng kalabân maddhek pabrik rèfinasi. Taon 1972, Anwar Karim molaè ngangghuy nyama Musim Mas, sabelluna salèrana sempet ngangghuy nyama PT Lambang Utama. Nama Musim Mas dhibi' panèka tarjemahan ḍâri nyama Èbhuna Anwar (bhâsa Cèna) sè mon èartèyaghi ka bhâsa indonèsia, artèna dhâddhi Musim Semi Mas. È taon 1988, Musim Mas pas ngembhângaghi usahana ka parkebbhunan sè aropa sèktor upstream bisnis rèfinasi. Kapotosan aghârâp sèktor hulu polana sempet ollè kamalaradhân ghâbây ngaollè minnyak sawit matta (crude palm oil/CPO). Musim Mas maso' ka kebbhun nyiyor sawit, ghâbây nyokong industri hilir sè ampon èghârâp ka'aḍâ'.Salaènna Nyiyor sawit, grup ka'dinto jhughân anḍi' Hotèl Mikie Holiday è Brastagi, Somattra Ḍâjâ, sè èpaddhek taon 2000. Salaènna ghânèka, bâḍâ jhughân PT Megasurya Mas sè aproduksi pan-bârâmpan produk sabun, akadhi Harmony, Medicare, Lervia, Lark bân Champion.

## Pendidikan

* Hwa Chong Junior College
* Tèknik Mesin Univèrsitas Nasional Singapura (National University of Singapore)

## Kalowarghâ

* Eppa': Anwar karim; 
* Èbhu: Mikie Wijaya; 
* Tarètan: Burhan Karim, Bahari Karim, Bahrum Karim

## Sombher-sombher
Djoko Prastowo

**Irjen. Pol. (Purn.) Drs. Djoko Prastowo, S.H., M.H.** panèka purnawirawan perwira tèngghi Polri sè è tangghâl 12 Ḍèsèmber 2016 toman ollè amanat mènangka Analisis Kabijhâghân Otama Bhidhâng Sosek Sahli Kapolri.

Djoko panèka lulusan Akpol 1982 bân pangalaman ḍâlem bhidhâng pamolangan Polri, Jhâbhâdhân ḍi-buḍina panèka *Anjak Utama Bid. Sosek Sahli Kapolri*.

## Riwayât Jhâbhâdhân

* *Kadep Kum Dit Akademik Akpol Lemdiklat Polri*.
* *Kabag Infopers SSDM Polri* (2010).
* *Pati Yanma Polri* (panugasan mènangka *Dirprodik Debid Dkpam TK Nasional Lemhanas*) (2011).
* *Pati SSDM Polri* (panugasan Tanaghâ Ahli Pangajhiyân Bhidhâng Hokom bân HAM) (2013).
* *Widyaiswara Utama Sespim Polri Lemdikpol* (2015).
* *Wakabaintelkam Polri* (2015).
* *Kapolda* Somattra Lao' (2015).
* *Analis Kebijakan Utama Bidang Sosek Sahli Kapolri* (2016).
* *Pati Yanma Polri* (2018).

## Tandhâ Jasa

## Sombher
Tahir

Dato' Sri Tahir (nyama lahèr: Ang Tjoen Ming, Hanzi: 翁俊民; Pe̍h-ōe-jī: Ang Tsùn Bîn; lahèr 24 Maret 1952) panèka miliarder Indonèsia, bân mènangka tokoh perbankan bân properti. Salèrana panèka pamaddhek Mayapada Group. Tangghâl 13 Dèsèmber 2019, Prèsidèn Joko Widodo ngangka' Tahir mènangka angghuta Dèwan Partèmbhângan Prèsidèn. Salèrana akabin sareng pottrèna sala sèttong miliarder Indonèsia, panèka Mochtar Riady.

## Maddhek bisnis
Pangalaman bân kabângalanna ḍâlem abisnis akhèrra ngèbâ salèrana dhâddhi pangusaha ngodâ. Salèrana èkennal mènangka pangusaha sè ghâsèk bân anḍi' bisnis sè cokop acem-macem bân sakabbhina suksès. Ḍâri bisnis garmèn, on-laon Tahir ngodâ molaè bângal maso' ka bidang bisnis laèn, salèrana maso' ka bidang bisnis kauangan. È awwâlli dâri Mayapada Group sè èpaddhek taon 1986, bisnissâ nyebbar ḍâri bisnis dealer motor, garmèn, perbankan, kantos ka bidang kasèhadhân. Taon 1990 Bank Mayapada lahèr dhâddhi sala sèttong bisnis otamana. Bâkto ghânèka, bisnis garmèn Mayapada ta' ongghâ polè, bhâli' bisnis bank anḍi'na sè majhu ceppet.

Bâkto krisis èkonomi taon 1998 merrè naghârâ Indonèsia, bânnya' bank pamarènta bân swasta sè ghâgghâr. Tapè è nga-tengngana kabâdâ'ân bhâbhâjâ akadhi ghânèka, Bank Mayapada teptep manjhâng, bân maso' ka pasar Saham Bursa Èfèk Jakarta. Aktivitas perbankan Bank Mayapada ta' ghâgghâr polana salèrana ta' ngala' krèdit ḍâri bank asing sè rajâna padâ bân bank-bank è Indonèsia bâkto ghânèka. Bank Mayapada bâkto ghânèka ghi' fokus è pangucuran krèdit usaha kènè'.

Bank Mayapada terros agrèsif bâkto nèngghu abâ'na suksès ngaddhebbhi krisis monètèr. Kalabân invèstasi asing akadhi US, UAE, bân Singapura, bank-nga samangkèn anḍi' lebbi ḍâri 100 cabang è sakabbhina Indonèsia. È taon 2007, bank ka'dinto ollè prèdikat bank umum palèng bhâghus nomer 2 salaènna bank anḍi'na naghârâ. Pangarghâ'ân èpakalowar sareng majalah InfoBank, majalah sè nyatet bank palèng apangaro. Salaènna perbankan, Mayapada Group ghi' nerrossaghi èkspansina.

## Pangembhângan bisnis
Samangkèn Tahir ècatet mènangka orèng palèng soghi ka-4 è Indonèsia taon 2018. Arta kasoghiyânna samangkèn ḍâpa' 3,5 miliar dollar US$. Saellana ollè kasuksèsanna è bisnis garmèn bân perbankan sè è jhâlâni, akhèrra salèrana molaè alèrèk ka sèktor Roma Sakè' sè èterrossaghi kalabân toko bèbas bea tor perusahaan mèdia. Perusahaan mèdia sè èlakonè ampon anḍi' lisènsi Forbes Indonèsia. Saellana ngaollè kasuksèsanna dâri bisnis-bisnis kasebbhut, salèrana molaè makalowar polè kakowadhân bisnissâ kalabân aghâbây perusahan properti sabellâs perusahaan bânnya'na sè bâḍâ è Bhâli, Indonèsia bân Singapura.

## Sombher-sombher
Djamaludin

Irjen Pol. (Purn.) Drs. **Djamaludin** (lahèr 16 Nopèmber 1962) panèka Purnawirawan Polri sè sabellumma ajhâbhât mènangka Analis Kabojhâghân Otama Lemdiklat Polri.

Djamaluddin panèka lulusân Akpol taon 1985 bân anḍi' pangalaman ḍâlem bhidhâng reserse. Sabellumma, Djamaluddin ajhâbât mènangka Widyaiswara Kapolisiyân Otama Tingkat I Sespim Lemdiklat Polri.

## Riwayât Pangkat

* *Inspektur Polisi Ḍuwâ*' (1985)
* *Inspektur Polisi Sèttong* (1988)
* *Ajun Komisaris Polisi* (1991)
* *Komisaris Polisi* (1996)
* *Ajun Komisaris Rajâ* Polisi (2001)
* *Komisaris Rajâ Polisi* (2006)
* *Brigadir Jenderal Polisi* (2016)
* *Inspektur Jenderal Polisi* (2020)

## Pangarghâ'ân

## Sombher
Tom Liwafa

Arizal Tom Liwafa (lahèr 5 Novèmber 1990 è Mojokerto, Jhâbâ Tèmor) panèka Pangusaha, motivator, bân Politikus ḍâri Indonèsia. Salèrana èkennal mènangka sala sèttong pangusaha ngodâ sè suksès è pan-bârâmpan sèktor bisnis, tamaso' fashion, digital, bân kulinèr. Salaènna ghânèka, Tom Liwafa aktif nyokong UMKM (Usaha Mikro, Kènè', bân nengnga) è Indonèsia, kantos ollè julughân "Pendèkar UMKM." Polana kategghuwân, katekkunan, bân pangaterro sè tèngghi ghâbây terros majhu, aghâbây Tom Liwafa akembhâng ceppet dhâddhi pangusaha ngodâ sè suksès. Kantos salèrana parcajâ ghâbây mimpin organisasi mènangka bekkèl Katua umum KADIN Jatim (Kamar Dhâghâng Indonèsia).

## Kaoḍi'ân Awwâl bân Pendidikan
Tom Liwafa lahèr è Mojokerto bân ngabi' bâkto kènè'na è lingkungan sè biyasa. Salèrana mamarè pendidikan dhâsar bân saterrossa è Mojokerto sabelluna alanjut ka parghuruwân tèngghi è Sorbhâjâ. È taon 2014, Tom liwafa ollè  gellar Sarjana Tèknik dâri Institut Tèknologi Adhi Tama Sorbhâjâ (ITATS). Salèrana nerrossaghi  studi bân ollè Magister Manajemen ḍâri Univèrsitas Ciputra è taon 2020. È Sèptèmber 2024 Tom liwafa ollè gellar Magister Hokom dâri è Univèrsitas Pelita Harapan Sorbhâjâ. samangkèn Tom liwafa jhughân teppa'na ajhâlâni program doktoral è Univèrsitas Airlangga.

## Karir

### Karir Bisnis
Tom Liwafa molaè bisnissâ è taon 2008, bâkto salèrana ghi' dhâddhi mahasiswa. Sajân atambâna bâkto, salèrana maddhek pan-bârâmpan perusahaan è sèktor fashion bân kulinèr, tamaso' Digital bân pan-bârâmpan usaha laènna sè nyokong krèativitas na'-kana' ngodâ, pan-bârâmpan Bisnis Tom liwafa, è antarana: Delva Digital (2021-samangkèn), Deliwafa (2020-samangkèn). Tom Liwafa èkennal inovatif è stratègi pajhuwâlân, khusussâ lèbât kalabân manfa'ataghi mèdia sosial. Mènangka motivator bisnis, Tom serrèng èyonjhâng ghâbây acaca è pan-bârâmpan acara seminar bân forum ghâbây aberri' inspirasi wirausaha ngodâ, khusussâ ḍâlem ngembhângaghi UMKM.

## Sombher-sombher
William Soerjadjaja

William Soerjadjaja (20 Dèsèmber 1922 – 2 April 2010) panèka pangusaha Indonèsia sè dhâddhi kasohor polana kasuksèsânna maddhek PT Astra International Tbk, panèka perusahaan rajâ è Indonèsia. William èkennal kalabân sebbhudhân "Om William".

## Maddhek Astra
È taon 1957, William asareng alè'na, Tjia Kian Tie, bân kancana, Lim Peng Hong tor Teddy Thohir, maddhek PT Astra sè pas akembhâng dhâddhi PT Astra Internasional. Astra awwâlla ajhuwâl minoman dhâmmang bân ngalakonè èkspor hasèl bhumè. Usaha otomotif èmolaè è taon 1968-1969. Bâkto ghânèka Astra molaè impor truk bân ghun dâlem bâkto tello bellâs taon, ampon bâḍâ 72 perusahaan sè bâḍâ è bâbâna grup ghânèka. È akhèr taon 1992, bitongan perusahaanna ampon dâpa' ra-kèra 300 perusahaan, ajhâlân è pan-bârâmpan sèktor: otomotif, kauangan, perbankan, parhotèlan bân properti.

William lako makhusus ngembhângaghi kamampowan bân matèngghi pendidikan sombher daya manossa. Hal ka'dinto èpajhâlân è pan-bârâmpan program palatèyan bân biasiswa ghâbây karyawan. È taon 1970-an, bânnya' karyawanna sè èkèrèm ka Amèrika Serikat, Èropa, bân Jeppang ghâbây ajhâr.

William ta' madhâ-bhidhâ aghi karyawanna. È Astra, bânnya' tenaga karjâ pribhumè sè alako, ḍâri pangkat karyawan biyasa kantos dhâddhi pimpinan. Salèrana panèka tokoh kabhunga'ânna orèng Indonèsia.

William sanget makhusus nilai-nilai naluri, loyalitas, bân rassa parcajâ ḍâlem arèkrut karyawan. Karyawan èsoro maongghâ krèativitassâ kalabân ngarghâi inovasi bisnissâ ghâbây è uji coba'.

Taon 1992-1993 Astra sempet ghâgghâr bâkto bisnis Edward Soerjadjaja, ana' sulungnga, ghâgghâr. William èpaksa ngocol bânnya' sahamma è PT Astra mènangka aropa tangghungan pribadina ghâbây ana'na. William ajhâlâni sakabbhina kalabân pasra bân rassa nyerra. Tapè akhèrra William suksès jhâghâ polè. Salèrana mellè 10 juta saham PT Mandiri Intifinance bân invèstasi ghâbây pangembhângan usaha tanè kènè' tor usaha-usaha kènè' sareng nengnga.

Mènangka pangusaha suksès, William ollè bânnya' pangarghâ'ân bân pangakowan ḍâri ḍâlem bân lowar naghârâ.

## Sèdhâna
William sèdhâ è tangghâl 2 April 2010 pukul 22.43 è RS Medistra, Jakarta Lao', Indonèsia, sabelluna pan-bârâmpan kalè èrabât è Roma Sakè'. William èrabât è tangghâl 10 Maret bân sejjhâk 1 April salèrana èrabât è Unit Rawat Intènsif (ICU). Tor binèna, Lily Anwar, sèdhâ è tangghâl 29 Juni 2021 kol 01.40 è omor 97 taon.

## Sombher-sombher
Tomy Winata

Tomy Winata lahèr 23 Juli 1958, otabâ serrèng èkennal kalabân inisial TW, panèka pangusaha Indonèsia katoronan Tionghoa sè anḍi' Grup Artha Graha otabâ Artha Graha Network. Usahana khusussâ ajhâlân è bidang perbankan, properti bân infrastruktur. Salaènna usaha bidang komèrsial, Tomy Winata jhughân èkennal mènangka pamaddhek Artha Graha Peduli, panèka yayasan sosial, kamanossa'an bân lingkungan.

## Kagiyadhân bân Aktivitas
È taon 1988, Tomy asareng Yayasan Kartika Eka Paksi (YKEP), panèka Yayasan sè èka'anḍi' sareng Angkatan Dhârât, masalamet Bank Propelat sè awwâlla èka'andi' sareng Yayasan Siliwangi. Bank Propelat sè andi' asèt ghun coma ra-kèra Rp.8 Miliar bânnya'na kasebbhut èrescue sareng Tomy abhâreng YKEP, bân èobâ nyamana dhâddhi Bank Artha Graha. Ghun dâlem bâkto ta' lebbi ḍâri 1,5 taon, Bank Artha Graha dhâddhi bhâghus bân sèhat, sè pas teptep terros èkembhângaghi.

Terros è taon 1997, sabelluna krisis èkonomi sè bâdâ è Indonèsia, Tomy èpènta sareng Bank Indonèsia ghâbây abhâreng sareng Bank Indonèsia masalamet Bank Arta Pusara sè bâkto ghânèka ampon èkala' bân èka'anḍi' sareng Bank Indonèsia polana pan-bârâmpan mas'alah-mas'alah sè bâḍâ ḍâri sè anḍi' sabelluna. Nyama Bank Arta Pusara pas èobâ dhâddhi Bank Arta Pratama, bân ghun ḍâlem bâkto ra-kèra sataon, Bank Arta Pratama aobâ nyama dhâddhi Bank Katagori A mètorot panilaian Bank Indonèsia kantos ta' èrèkapitalisasi.

È taon 2003, Tomy nga'anḍi' PT Bank Inter-Pacific Tbk, bân è taon 2005 Bank Inter-Pacific lèbât Pasar Modal ngala' Bank Artha Graha, sè saellana èobâ nyama dhâddhi  Bank Artha Graha Internasional Tbk. (INPC.JK)

Sala sèttong usaha otama laènna ḍâri Tomy Winata panèka è sèktor property bân infrastruktur. Lèbât PT Jakarta Internasional Hotels and Development (JIHD.JK) Tomy andi' Hotèl Borobudur, bân lèbât ana' perusahaan, panèka PT Danayasa Arhatama Tbk (SCBD.JK) Tomy andi' Kawasan Business District sè partama è Indonèsia, panèka Sudirman Central Business District (SCBD) sè luwassâ 45 hèktare. Sala sèttong icon SCBD panèka Gedung Indonèsia Stock Exchange. Pamaddheghân The Signature Tower sè tèngghina 111 lantai sè èyokor dâpa' 638 mèter tèngghina bân dhâddhi gedung palèng tèngghi ka-5 è dhunnya. Tomy anḍi' visi jhâ' kawasan SCBD bhâkal dhâddhi  "Manhattan of Indonesia".

## Kapedulian Lingkungan & Masyarakat
Salaènna toron ka dhunnya usaha, Tomy jhughân sanget èjâb ka mas'alah sosial, kamanossa'an, bân lingkungan. Mènangka arèalisasi hal ka'dinto, Tomy maddhek Yayasan Artha Graha Peduli "Artha Graha Peduli Foundation" (AGP).

## Sombher-sombher
Sukanto Tanoto

Sukanto Tanoto (Hanzi tradisional: 陳江和; Hanzi sederhana: 陈江和; Pinyin: Chén Jiānghé; lahèr 25 Dèsèmber 1949) panèka pangusaha Indonèsia sè amolaè usaha è industri pangolahan kaju. È taon 2013, salèrana panèka sala sèttong pangusaha palèng soghi è Indonèsia kalabân nilai asèt 2,3 miliar dollar bânnya'na. Awwâlla mènangka panyadiyâ pakakas bân kabhutowan ka perusahaan minnyak naghârâ Pertamina, Sukanto Tanoto arintis usaha è bidang kahutanan è taon 1972. Kapentingan bisnis Sukanto Tanoto èpajhâlân sareng kalompo' usaha the Royal Golden Eagle International (RGEI), sè lambâ' èkennal mènangka Raja Garuda Mas.

## Biografi
Lahèr è Belawan, Mèdan è tangghâl 25 Dèsèmber 1949, Sukanto Tanoto panèka ana' palèng towa ḍâri petto' satarètanan lakè'. Epaa'na panèka imigran ḍâri kottha Putian, provinsi Fujian, dhârâdhân Tiongkok. È taon 1966, Sukanto Tanoto èpaksa ambu sakola saellana sakola Tiongkok è bâkto ghânèka ètotop sareng rèzim Orde Anyar, Prèsidèn Soeharto. Salèrana ta' bisa nerrossaghi sakola ka sakola nasional polana eppa'na ghi' awarganaghârâ'ân Tiongkok.

Saellana eppa'na sèdhâ sacara dâdhâghân, Sukanto Tanotolah sè kodhu ajhâlânaghi bisnis kalowarghâ. Sacara on-laon Sukanto Tanoto ngembhângaghi bisnissâ molaè ḍâri pardhâghângan umum kantos mennang kontrak-kontrak bisnis pamaddheghân jaringan pipa gas internasional. Bâkto bâḍâ krisis minnyak è taon 1972 sè dhâddhi sebbhâb arghâ  minnyak dhunnya pas larang, Sukanto Tanoto ollè kaontongan ḍâri bisnis klienna sè akembhâng sanget ceppet. Kalabân tambâ'ân usaha, Sukanto Tanoto ngallè fokussâ ka bisnis laèn sè bhidhâ è taon 1973, è bâkto ghânèka Indonèsia dhâddhi tokang èkspor kaju log ka Jeppang bân Taiwan ghâbây èola dhâddhi plywood, sabelluna èimpor polè ka Indonèsia kalabân arghâ larang.

Sukanto Tanoto panèka pangusaha otodidak bân ta' mamarè pendidikan formal è sakola'an. Salèrana ajhâr bhâsa Inggris tong-sèttong okara ngangghuy kamus bhâsa Tiongkok – Inggris bân akhèrra bisa noro' sakola bisnis è Jakarta è partengnga'an taon 1970. Salèrana pas nerrossaghi ajhâr è INSEAD è Fontainebleau, Prancis.

È taon 1997, Sukanto Tanoto mèlè neptep è Singapura asareng kalowarghâna, bân maddhek kantor pusaddhâ è ka'dissa'. Sukanto Tanoto teptep dhâddhi warga naghârâ bân negghu' paspor Indonèsia.

## Sombher-sombher
Sri Prakash Lohia

Sri Prakash Lohia (lahèr 11 Agustus 1952) panèka pamaddhek bân Katua Indorama Corporation. Indorama Corporation panèka perusahaan pètrokimia bân tèkstil.

Lohia lahèr bân rajâ è India, tapè sabâgiyân bânnya' majhâlân kaoḍi'ân profèsionalla è Indonèsia sejjhâk taon 1974. È taon 2013, Forbes nyabâ' salèrana mènangka orèng palèng soghi ka-6 è Indonèsia kalabân kasoghiyân bhersèna US$3 miliar.

## Kaoḍi'ân Awwâl
Lohia lahèr è Kolkata è tangghâl 11 Agustus 1952 ḍâri eppa'na sè anyama Mohan Lal Lohia bân èbhuna sè anyama Kanchan Devi Lohia. Salèrana anḍi' tello' tarètan lakè', panèka Om, Ajey (Ajay Prakash), bân Aloke (Alok otabâ Anil Prakash), sareng sèttong tarètan binè', nyamana Aruna.

Lohia lulus ḍâri University of Delhi è taon  1971 kalabân gellar Bachelor of Commerce.

## Karir
È taon 1973, Lohia ngallè ka Indonèsia asareng eppa'na, panèka Mohan Lal Lohia, bân arintis Indorama Synthetics. Perusahaan kasebbhut molaè aproduksi bula pintal è taon 1976. È taon 1991, Indorama Synthetics ngalakonè diversifikasi bân nyebbar ka industri serrat poliester. Resin poliester bhutol (PET) molaè  èproduksi taon 1995.

È taon 2006, Lohia ngalakonè akuisisi pabrik olefin tarintegrasi è Nigeria bân samangkèn panèka perusahaan pètrokimia palèng rajâ è Afrika Bârâ' tor dhâddhi produsèn olefin palèng rajâ kaḍuwâ' è benua Afrika.

Indorama Corporation panèka perusahaan holding otama andi'na Lohia, kantor pusaddhâ bâḍâ è Singapura.

È taon 2012, Lohia èberri'i Pravasi Bharatiya Samman Award (Overseas Indian Award) sareng Prèsidèn India.

È taon 2013, Lohia panèka miliarder palèng soghi ka-395 è dhunnya kalabân kasoghiyân bhersèna $3,4 miliar (vèrsi majalah Forbes).

## Kaoḍi'ân pribadi
Lohia asareng binèna, Seema, andi' duwâ' ana', panèka anyama Amit Lohia bân Shruti Hora. Pottrana, Amit Lohia, lulus magna cum laude dâri University of Pennsylvania’s Wharton School of Business. Salèrana samangkèn ajabat mènangka dirèktur palaksana Indorama Corporation bân dirèktur è pan-bârâmpan ana' perusahaan Indorama. Pottrèna Lohia, Shruti Hora, lulus dâri Babson College bân samangkèn neptep è Singapura.

## Sombher-sombher
Sudono Salim

Liem Sioe Liong (Hanzi: 林紹良; Pinyin: lín shàoliáng; 19 Juli 1916 – 10 Juni 2012), èkennal nyama Indonèsia panèka Soedono Salim, panèka pangusaha Indonèsia. Salèrana pamaddhek perusahaan konglomerat Salim Group. Perusahaan-perusahaanna Salim Group tamaso' Indofood, Indomobil, Indocement, Indosiar, BCA, Indomaret, Indomarco, PT Mega, Bank Windu Kentjana, PT Hanurata, PT Waringin Kencana bân laènna. Salaènna ghânèka, asareng Djuhar Sutanto, Sudwikatmono bân Ibrahim Risjad (èkennal mènangka The Gang of Four) maddhek sèttong perusahaan teppong terigu palèng rajâ è Indonèsia panèka, PT Bogasari Flour Mills.

È bâkto bâḍâ kadhâddhiyân orèng-orèng tokang marosak è Jakarta taon 1998, romana sè bâḍâ è Ghunong Sahari, Jakarta Pusat, dhâddhi korban karosaghân bân penjarahan. Saellana kadhâddhiyân kasebbhut, salèrana mangallè urusân bisnissâ ka ana'na Anthony Salim, tor salèrana ngallè bân oḍi' è Singapura kantos adhingghâl omor.

Salèrana èkennal luwas mènangka masyarakat sè semma' sareng mantan Prèsidèn ka-2 Indonèsia, Soeharto. Usahana èterrossaghi ana'na, panèka Anthony Salim bân mantona Franciscus Welirang.

## Bâkto Kènè'na
Liem Sioe Liong (Soedono Salim) lahèr ḍâri kalowarghâ tanè è Fuqing, Fujian, Rèpublik Tiongkok è tangghâl 19 Juli 1916. Nyama Soedono èberri'i sareng Soeharto, tor Salim panèka nyama kalowarghâ sè èpèlè abâ'na.

Salèrana arantau ḍâri Tiongkok ka Hindia Bâlândhâ è omor 20-an nompa' kapal Bâlândhâ. Salèrana nyosol kaka'na, Liem Sioe Hie (Soehanda Salim) sè ampon arantau ka'aḍâ' ka Hindia Bâlândhâ. Bâkto ḍâpa' ka Kudus, salèrana alako mènangka karyawan pabrik kropo'. Ta' abit ḍâri ghânèka, salèrana pas dhâddhi pabisnis cengkè bân suksès dhâddhi bandar cengkè palèng rajâ è Kudus è omor 25 taon.

È taon 1945, Liem dhâddhi panyadiyâ logistik, sanjhâta bân bhât-obhâdhân ka tentara Indonèsia kaangghuy ngaddhebbhi Bâlândhâ. Salèrana onèng ka Sulardi, kaka'na Sudwikatmono bân sapopona Soeharto, sè bâkto ghânèka dhâddhi perwira logistik. Saellana perrang marè, Liem ngallè bisnis ka Jakarta. Asareng Mochtar Riady, Liem maddhek usaha maghi krèdit anyama Central Bank Asia, sè pas aobâ nyama dhâddhi Bank Central Asia (BCA) È taon 1960.

Bisnis Liem toron bâkto jhâman Orde Anyar ghâgghâr è taon 1998. Salaènna kodhu aotang 52,7 triliun ropèya, romana sè bâḍâ è jhâlân Ghunong Sahari, èyobbhâr masyarakat. Saellana Orde Anyar marè, Liem ngallè ka Singapura bân usahana èterrossaghi sareng na'-ana'na kantos salèrana adhingghâl omor è tangghâl 10 Juni 2012 è omor 95 taon.

## Sombher-sombher
Hermanto Tanoko

Hermanto Tanoko (lahèr 17 Sèptèmber 1962) panèka pangusaha ḍâri Indonèsia sè anḍi' Tancorp. Mètorot Forbes, kantos bulân Juni 2024, Hermanto Tanoko panèka orèng palèng soghi ka-17 è Indonèsia, kalabân kasoghiyân bhersèna ra-kèra Rp33,77 triliun.

## Kaoḍi'ân
Hermanto Tanoko lahèr è Malang è tangghâl 17 Sèptèmber 1962 mènangka pottrana Soetikno Tanoko bân Soeryani. Sejjhâk kènè', Hermanto ampon dhâddhi bâgiyân ghâbây ajâgâ toko cat bân apotèk anḍi'na rèng seppona. È omor 14 taon, Hermanto èkaparcajâ ghâbây ajhâlâni apotèk kasebbhut. È taon 1978, Soetikno Tanoko molaè bisnis produksi cat è Sidoarjo. Lèma taon saellana, bisnis kasebbhut  èdaftaraghi mènangka sèttong perseroan terbatas (PT) kalabân nyama Avia Avian. Saellana lulus ḍâri STIE IBMT Sorbhâjâ, Hermanto dhâddhi bâgiyân ḍâri perusahaan kasebbhut, bân terros ajhâlâni perusahaan kasebbhut asareng kaka'na, Wijono Tanoko.

È taon 2003, Hermanto ngalakonè èkspansi ka bisnis produksi aèng ngènom ḍâlem bhungkosân (AMDK) lèbât PT Sariguna Primatirta. Hermanto terros ngalakonè èkspansi  jhughân ka bisnis pangembhângan properti, produksi kosmètik, dsb. È taon 2016, Hermanto maddhek Tancorp mènangka induk ghâbây sakabbhina bisnissâ. È taon 2022, lèbât Tancorp, Hermanto resmi ngalakonè akuisisi PT Cahayaputra Asa Keramik sè ajhâlân è bidang produksi keramik.

È taon 2023, lèbât Tancorp bân Tanrise Property, Hermanto ngalakonè akuisisi 100% saham kawasan Taman Dayu è Pasuruan. È taon 2024, lèbât Tancorp, Hermanto resmi negghu' 25% saham PT Merry Riana Edukasi.

## Perusahaan
Lèbât Tancorp, Hermanto anḍi' pan-bârâmpan perusahaan, è antarana:

* PT CMN Internasional Indonesia
* PT Jaya Sukses Makmur Sentosa Tbk
* PT Kasakata Kimia
* PT Kencana Tiara Gemilang
* PT Kobin Keramik Industri
* PT Cahayaputra Asa Keramik Tbk
* PT Mitra Mulia Makmur
* PT Moor Sukses Internasional
* PT Penta Valent Tbk
* PT Ragam Tangguh Fortindo
* PT Sariguna Primatirta Tbk
* PT Taman Dayu
* PT Voda Indonesia

Lèbât Tancorp jhughân, Hermanto ngalakonè invèstasi ka pan-bârâmpan perusahaan, iyâ arèya:

* PT Avia Avian Tbk
* PT Avia Avian Industri Pipa
* PT Caturkarda Depo Bangunan Tbk
* PT Mega Perintis Tbk
* PT Sekawan Kosmetik Wasantara
* PT Superior Prima Sukses Tbk
* PT Merry Riana Edukasi Tbk

## Sombher-sombher
Joanna Alexandra

**Joanna Alexanḍra** (lahèr è tangghâl 23 April 1987) panèka sala sèttong artis bân moḍèl kabhângsa'an Inḍonèsia.

## Kaoḍi'ân Pribaḍi
Joanna akabin bân Raḍitya Oloan Immanuel Panggabean è omorra 20 taon è tangghâl 16 Junè 2007 (sè sedhâ è tanggal 6 Mei 2021). Ḍâri pakabinanna ka'ḍinto, kaḍuw~na ebherkadhi empa' pottra sè anyama Zuriel Paris Jeḍiḍiah Panggabean (31 Oktober 2007), Zeraiah Moria Phinehas Panggabean (26 Juli 2010), Zoey Havilah Salajena Panggabean (29 Sèptèmber 2015), bân Ziona Enggabean Panggabean ( 24 Mei 2017).

### Penḍiḍighân

* Universitas Atma Jaya, S-1 Èlmo Hokom (Ta; sampè' marè)
* Sekolah Tinggi Teologi IKAT Jakarta, S-1 Teologi Akaḍemik (lulus)

## ''Filmografi''

### ''Film''

### ''Serial'' ''TV''

### ''Serial web''

### FTV

* *Cinta Benjat-Benjut (2011)*
* *22 Tanḍa Cinta (2012)*
* *Kutunggu Cintamu* *ḍi Hari Sabtu (2012)*
* *Aḍa Cinta ḍi Rumah Susun (2013) Aperan dhâddhi Mila*
* *Selamanya Cinta (2012)*
* *Pacar Lebih Penting* *Ḍaripada Istri (2013)*
* *Buat Apa Harus Cemburu (2013)*
* *Cinta Aku Memilih Kamu (2014)*
* *Jojoba (Jomblo-Jomblo Bahagia) (2014)*
* *Aku Tak Sanggup* *Ḍiduakan (2014)*
* *Getar Cinta* *ḍi Lantai 4 (2014)*
* *Baḍ Boy Jaḍi Pacarku (2014)*
* *Juleha Lost in Bali (2015)*
* *Cinta 29 Hari Bebas Ongkir (2019)*

## Sombher
Jolene Marie

**Jolene Marie Cholock-Rotinsulu** (lahèr è tangghâl 15 Mei 1996) panèka rato karaddhinan, artis, moḍel, bân panyanyi Inḍonèsia. Jolene panèka ngaollè *runner-up* *ka sèttong* neng è lomba Puteri Inḍonèsia 2019, sè mennang tor ngaollè ghellâr Puteri Inḍonèsia Lingkungan 2019. Jolene noro' lomba Miss International 2019 è Jeppang bân maso' neè è posisi peringkat ka 8.

Jolene noro' ajang è kontès karaddhinan Miss Celebrity Inḍonèsia 2010, abâkkèllè kottah Manaḍo. Jolene ngaollè posisi *runner-up* *ka sèttong* bân narèma pangarghâ'ân *Miss Photogenic*.

## Kaoḍi'ân Awwâl
Jolene panèka pottrana Roy Gustaf Rotinsulu bân Allery Lee Cholock. Jolene anḍi' tarètan binè', Sirena Elizabeth Rotinsulu, sè mennang lomba Miss Celebrity Inḍonèsia 2011.

## Penḍiḍighân
Sekolah Tinggi Teologi Abḍi Gusti, S-1 Penḍiḍighân Aghâma Kristen (lulus

Sekolah Tinggi Manajemen IPMI, S-2 Aḍministrasi Bisnis (sajjhek 2022)

## Kalakoan
Jolene ampon dhâddhi moḍèl *komersial* molaè aomor 10 taon.

È taon 2018, Jolene dhâddhi bâgiyân dâri Indonesia Asian Para Games Organizing Committee (INAPGOC), sè aropa'aghi organisasi komite tuan roma Inḍonèsia ka'angghuy Pesta Olahraga Ḍifabel Asia 2018.

È taon 2019, Jolene èpèlè ka'angghuy abâkkèllè provinsina, Sulawesi Dâjâ, è lomba Puteri Inḍonèsia bân mennang mahkota Lingkungan Puteri Inḍonèsia. Jolene saterrossa anḍi' hak ka'angghuy abâkkèllè Inḍonèsia è acara Miss International 2019 è Jeppang bân suksès ngaollè posisi Top 8, bân jhughân narèma ḍuwâ' pangarghâ'ân khusus, èngghi panèka *Missology's Choice Awards* bân *Panasonic Beauty Ambassador*.

## Sombher
Josephine Firmstone

**Josephine Niniek Firmstone** (lahèr è tangghâl 20 Junè 1998) panèka sala sèttong artis Inḍonèsia sè asalla ḍâri Australia bân Makassar.

## Kaoḍi'ân Awwâl
Josephine panèka pottrana Niniek Tirtosari Firmstone bân Terrance Antoni Firmstone.

## Kalakoan
Awwâllâ, Josephine panèka orèng atlèt *naè' tebing*. Josephine maso' ka inḍustri hiburân Inḍonèsia è taon 2016, ban noro' ajang nyarè bakat è Bali bân agabung ḍâlem lembaga manajemen artis. è taon sè paḍâ, Josephine ngawwâllè akting lughâlluna, amaèn peran dhâddhi Ḍiska è sinetron Raja. è taon saterrossa, Josephine amaèn dhâddhi Irene è filem lughâlluna, *[[A: Aku, Benci & Cinta]]*.

## ''Filmografi''

### ''Film''

### ''Serial TV''

### ''Serial web''

### ''FTV''
Babysitter yang Tertukar (2017)

Ada Cinta ḍi Atas Genteng (2017)

Cinta Stuck ḍi Food Truck (2017)

My Medit Boyfrienḍ (2017)

Joḍoh ḍi Ujung Jari (2017) aperan dhâddhi Pia

Nastar Nastar Cinta (2017) aperan dhâddhi Clara

Cinta ḍalam Dompet (2017)

OMG, Aku Cinta Kamu (2017)

Stalkerin Mantan (2017)

The Comblang Terjebak Cinta (2017)

Tukang Ayam Jaḍi Ḍokter (2017)

Biḍaḍari From Angkot (2017)

## Sombher